Page:The poems of Gaius Valerius Catullus - Francis Warre Cornish.djvu/50

 quamvis Candida miliens puella cuntem rcvocet manusque collo ambas iniciens roget morari; quae nunc, si mihi vera nuntiantur, ilium deperit impotente amore: nam quo tempore legit incohatam Dindymi dominam, ex eo misellae ignes interiorem edunt medullam. ignosco tibi, Sapphica puella Musa doctior: est enim venuste Magna Caecilio incohata Mater

Annales Volusi, cacata charta, votum solvite pro mea puella: nam sanctae Veneri Cupidinique vovit, si sibi restitutus essem desissemque truces vibrare iambos, electissima pessimi poetae scripta tardipedi deo daturam infelicibus ustulanda lignis. et haec pessima se puella vidit iocosis lepide vovere divis. nunc, o caeruleo creata ponto, quae sanctum Idalium Uriosque apertos quaeque Ancona Gnidumque harundinosam colis quaeque Amathunta quaeque Golgos quaeque Durachium Hadriae tabernam, acccptum face redditumque votum, si non illcpidum neque invenustumst. at vos interea venite in ignem, pleni ruris et infacetiarum annales Volusi, cacata charta.